devlab-oy/pupesoft — pull request #518 by juppe (2012-12-21 12:12:31+00:00)
Title: * Logistiikka *

Pupesoft kehittyy jatkuvasti ja tässä koostetta uusista ominaisuuksista ja muutoksista ajalta touko-joulukuu 2012. Aiempi toiminnallisuus ei muutu, vaan uusien ominaisuuksien osalta voidaan pääosin valita onko ne käytössä.

Myynti:
Käteismyynnissä, kun myyntitilaukseen tulee "Kuittikopio", on mahdollisuus tulostaa kuittikopio suoraan asiakkaan sähköpostiin.
Tavara toimitetaan vasta kun ennakkolaskut on maksettu: Yhtiön parametri, jossa määritellään koska tavaran saa toimittaa, jos on käytetty maksupositioita. Vaihtoehtoina "Saa toimittaa vaikka ennakkolaskuja ei ole maksettu" ja "Saa toimittaa vasta kun ennakkolaskut on maksettu".
Sähköinen lähete / keräysvahvistus: Keräysvahvistus / sähköinen lähete voidaan lähettää asiakkaalle heti, kun tilaus kuitataan kerätyksi.
Ylläpitosopimusmuistutus: Haetaan kaikki 30 päivän päästä vanhenevat ylläpitosopimukset/sopimusrivit ja lähetetään muistutus-sähköposti vastuuhenkilölle.
Maventa-rajapinta verkkolaskujen lähetykseen.
Asiakkaan lähetetyyppi voidaan vaihtaa tilauskohtaisesti.
Kolmikantakauppa: Voidaan tehdä kolmikantakauppa-laskuja, näille tuki myös ALV-ilmoitukseen ja Intrastat-raporttiin.
Uusi tilausvahvistustyyppi: Tilausvahvistukseen tulostetaan tuotteiden EAN-koodit viivakoodeina.
Koontilähete: Voidaan valita, että asiakkaalle tulostetaan lähete vasta kuin kaikki alkuperäisen tilauksen toimitukset on kerätty (jos alkuperäinen tilaus on jakaantunut useaan osaan).
Tuotekyselystä on uusi versio joka vastaa "Tuotekysely (Varasto)"-ohjelmaa, mutta näyttää myös avoimet tapahtumat ja tapahtumahistorian samalla tavalla kuin tuotekyselyssä, mutta ilman hintoja.
Jälkitoimituksille keräys-/toimituspäivämäärä. Jälkitoimituksia ei poimita keräykseen ennen tilauksen keräyspäivää. Ohjataan yhtiön parametrilla.
Tilausvahvistuksen vakioviesti. Asiakkaan taakse voidaan tallentaa vakioteksti, joka tulostetaan tilausvahvistukselle.
Myyntitilauksen luokitus värikoodeilla avoimet tilaukset- ja muokkaa tilausta-näkymiin.
Uusi lähetetyyppi: "Tulosta lähete EAN ei alennuksia" Tulostetaan tuotteiden EAN-koodit viivakoodeina.
Kuljetusvakuutus: Myyntitilauksille/laskuille voidaan lisätä prosentuaalinen tai euromääräinen kuljetusvakuutus, jos ominaisuus kytketään päälle yhtiön parametrillä.
Tuotteelle voidaan asettaa ehdoton minimimyyntimäärä.
Uusi laskupohja: Ilman rivihintoja. Tälle laskupohjalle tulostetaan vain laskun loppusumma, rivikohtaiset/tuotekohtaiset hinnat jätetään kokonaan pois.
Uusi laskupohja: Näytetään vain verottomat yksikköhinnat ja rivihinnat.
Jälkitoimitukset muiden mukana: Voidaan haluttaessa lähettää asiakkaan JT-rivit seuraavan myyntitilauksen yhteydessä, jos seuraavaa myyntitilaus ei tule 30 päivän sisään JT-rivit toimitetaan normaalin kaavan mukaisesti.
Asiakkaan JT-rivejä voidaan kohdistaa automaattisesti Extranet-myyntitilauksille, normaaleille myyntitilauksille sekä sisääntuleville EDI-tilauksille.
Tilausvahvistukselle ja lähetteelle voidaan haluttaessa tulostaa alv-erittely.
Myyntihintaleikkuri epäkurantoinnissa. Voidaan kytkeä päälle ominaisuus, joka laskee tuotteen myyntihintaa samalla kuin tuote epäkurantoidaan.
Suoratoimitukset: Voidaan rajata, että myyntitilauksella saa valita suoratoimituksia vain yhdeltä toimittajalta per tilaus.
Tuetaan DGD lomakkeella sekä VAK/ADR-koodeja että VAK/IMDG-merikuljetuskoodeja.
Myyntitilaus otsikolle lisätty uusi kenttä: "Sisäinen viesti". "Sisäinen viesti" näytetään vain tilauksen otsikolla ja asiakkaan tilaukset ohjelmassa.
Uusi ennakkolaskutyyppi: Ennakkolaskutusrivit lisätään nyt myyntitilausrivikohtaisesti. Laskurivin nimitys kenttään tallennetaan tuotteen tuotenumero ja nimitys. Ennakkolaskulla näkyy selkeästi loppulaskun tuotteet.
Yrityksen parametreihin lisätty asetus, jolla saadaan tuoteperheen lapsituotteiden alennukset ja alehinnat kumottua. Tuoteperheen lapsiille ei siis haeta asiakashintoja ja alennuksia ollenkaan, kun tämä ominaisuus kytketään päälle.

Tavoitteet/budjetit:
Myyjätavoitteet: Voidaan asettaa käyttäjätietoihin käyttäjäkohtaiset myyntitavoitteet. Tavoitteita voidaan verrata toteutuneisiin myynteihin myynninseuranta-raportilla.
Asiakastavoitteet: Asiakastavoite-ylläpidossa näytetään edellisen vuoden myynti ja myynti kuluvan vuoden alusta. Asiakastavoitteet voidaan syöttää myös indeksillä. Tavoitteet voidaan syöttää usealle asiakkaalle samanaikaisesti. Osataan laskea myyntiennuste myös koko kuluvalle vuodelle. Kuluvan vuoden loppuennuste voidaan säätää "Myyntiennustekerroin"-luvulla. Myyntitavoite voidaan laskea automaattisesti "Myyntitavoitekerroin"-luvun avulla.
Tuotetavoitteet: Myyntitavoitteet tuotteittain.
Toimittajatavoitteet: Ostotavoitteet toimittajilta.

Tarjous:
Uusi tarjouslomake: Tarjouslomake ilman hintoja. Tarjoukselle ei tulosteta mitään hintoja.
Tarjoukselta voidaan haluttaessa piilottaa toimitusaika.
Tarjouksen vakioteksti. Voidaan muuttaa tarjouslomakkeen lopputekstejä yhtiökohtaisilla oletuksilla.

Myyntitilit/varastosiirrot:
Myyntitileille ja varastosiirroille voidaa haluttaessa tulostaa siirtolistojen ja myyntitilien lisäksi myös lähete.

Myyntireskontra:
Luotonhallinta: Uusi ohjelma, jolla voidaan kätevästi ylläpitää asiakkaiden luottorajoja.
Lisätty kustannuspaikkarajaus Saatavat- ja Avoimet laskut-raportteihin.
Saatavat-raportti voidaan ajaa kustannuspaikoittain.
Maventa-rajapinta maksumuistutusten lähetykseen.
Maksukehotukset asiakkaan laskutusosoitteeseen. Toimitaan näin, jos parametri antaa luvan ja asiakkaalla on laskutusosoite.
Sisäisen myyntireskontraviestin tallennus CRM:ään ja tulostus myyntireskontran asiakasraportilla ja maksukehotusnäkymässä.
Lisätty mahdollisuus käyttää Collector Oy:n factoring-myyntisaatavarahoitusta.
Myyntireskontra: Ehdotetaan asiakkaan asettamista myyntikieltoon, jos laskua on karhuttu 3 kertaa.
Käteismyynnit: Kassalippaan edellinen loppusaldo osataan siirtää automaattisesti seuraavan päivän kassan alkusaldoksi.
Lasku voidaan muuttaa käteiskuitiksi ja päinvastoin ohjelmilla: "Laskusta käteinen" ja "Käteisestä lasku".

Matkalaskut:
Matkalaskuille uusia ominaisuuksia: Osataan automaattisesti laskea kotimaan osapäivärahat ja ulkomaanmatkojen puolitetut päivärahat.
Matkalaskuille "ilmaiset ateriat" säännöt. Osataan puolittaa/nollata päiväraha, jos matkustajalle on tarjottu aterioita.

Osto:
Muistutus vahvistamattomista ostotilauksista: Voidaan automatisoida ostajalle/tuoteostajalle lähetettävä muistutussähköposti.
Ostopuolelle vastaavat toimittaja-hinta ja toimittaja-alennukset kuin myyntipuolella.
Tuotteen toimittajatietoihin voidaan tallentaa ostossa käytettävä poikkeava verokanta.
Lisätty yhtiön parametri "Ostotilauksen tuloste", jolla voidaan vaikuttaa näytetäänkö ostotilauksen tulosteella toimituspäivä ja/tai nimitys.
Saapumisten varastonarvolaskelmat. Saapumiset-näkymässä tarkka laskelma avointen saapumisten vaikutuksesta varastonarvoon.
Ostotilaukselle voidaan tallentaa tilauskohtainen erikoisalennus.
Saapumiselle voidaan tallentaa saapumiskohtainen erikoisalennus.
Saapumisen "Kohdista rivejä"-näkymä uudistuu. Sarakelajittelu ja sarakesuodatus uudistettu. Rivien tietojen muokkaus sekä kohdistus saapumiseen nopeutettu.

Ostoreskontra:
Laskuhaku- ja toimittajahaku-raportteja voidaan rajata myös kustannuspaikalla.
Ostoreskontraan uusi raportti: "Maksettavat laskut", jossa listataan ostoreskontran avoimia laskuja vastaavalla tavalla kuin myyntireskontran Saatavat-raportissa.
Maventa-rajapinta verkkolaskujen vastaanottoon.
Laskuhakuun "laskun tila" -rajaus.
Skanneri-integraatio Pupesoftin ostoreskontraan. Verkkoskannerista saadaan laskut suoraan Pupen ostoreskontran käsittelyjonoon.
Toimittajan pankkitilin poikkeava maa. Voidaan tallentaa toimittajalle tieto, jos toimittajan pankkitili sijaitsee eri maassa kuin itse toimittaja.
Voidaan ladata palvelimelle Pupen käyttöliittymän kautta ostolaskun kuva (JPEG/PDF), joka lisätään Pupesoftin skannattujen laskujen käsittelyjonoon. Kätevää, jos toimittajalta laskut saadaan esim. sähköpostilla.
Lasku voidaan lisätä ostoreskontran skannausjonoon lähettämällä se sähköpostilla määrättyyn postilaatikoon.
Ostolaskun hyväksyjän maksimisumma. Voidaan käyttäjäkohtaisesti määritellä kuinka arvokkaita ostolaskuja käyttäjä saa hyväksyä.
Ostolaskun hyväksyjän tuuraaja. Jos käyttäjän takaa valitaan "tuuraaja", niin ostoreskontran laskun syötössä valitaan tämä henkilö laskun hyväksyjäksi normaalin oletushyväksyjän sijasta. Myös "Hyväksynnän tila" -raportissa valitaan tuuraaja oletuksena alasvetovalikosta.

Kirjanpito:
Tositteen muutos ohjelmassa uusi ominaisuus, jolla voidaan muuttaa myös laskun viitettä.
Vaihto-omaisuuslaskua ei tarvitse viedä kokonaan varastoon. Yhtiön parametrillä "Ostolaskun_kulutilit" voidaan tallentaa laskulle erikseen: osto_kulu, osto_rahti, osto_rivi_kulu. Näitä ei viedä varastonarvoon.
Tiliöintirivien tiivistys tositteella. Osataan tiivistää saman tili/kustannuspaikan tapahtumat tiliöintien muokkausnäkymässä. Yhtiön parametrillä voidaan asettaa tiivistetty näkymä oletukseksi.
Kulujen vyörytys kustannuspaikoille. "Firman hallinto- yms. yleiskulujen siirto kustannuspaikoille"
Sosiaalikulut: Sosiaalikulujen laskenta palkkakuluille. Vyörytyksen kanssa samantapainen toiminto. Sosiaalikulujen laskennassa annetaan tilinumeroväli, kuukausi, laskentaprosentti, tilinumero sekä kustannuspaikka. Sen jälkeen summataan per tili per kustannuspaikka ja otetaan summa, lasketaan siitä annettu prosentti ja kirjataan annetulle tilille samalle kustannuspaikalle *-1 ja samalle tilille annettu kustannuspaikka plussana.
Kirjanpidon tilikartan tilille ominaisuus, että tiliä ei voi lisätä/poistaa tositteella manuaalisesti.
Kirjanpidon tilikartan tilille oletusverokanta. Tilin valinnan yhteydessä vero-kenttään asetetaan tilikohtainen oletus-alv.

Ylläpito:
Asiakas- ja Tuoteylläpidossa voidaan antaa tauluille kenttien oletusarvoja MySQL-aliaksien kautta.
"Asiakasalennusylläpito". Työkalu asiakaskohtaisten alennusten ylläpitoon.
Uusi ohjelma, jolla voidaan poistaa kaikki erääntyneet hinnastot, asiakashinnat ja asiakasalennukset.
Sisäänlue-dataan lisätty ominaisuudet, jolla nyt voi lukea Excel-taulukoista sisään toimittajahintoja sekä toimittaja-alennuksia.
Myyntitilauksella käytettävä rahtisopimus voidaan jatkossa asettaa asiakkaan/toimitustavan lisäksi myös seuraamaan tilauksen toimitusehtoa.
Tuotekyselystä suoran linkki tuoteylläpitoon (ja takaisin) jos käyttäjällä käyttöoikeus molempiin.
Kassalipas voidaan sitoa yhtiön toimipaikkaan. Kassalippaan taakse määritellään mihin toimipaikkaan se kuuluu, jolloin käyttäjä ei näe kuin oman toimipaikan ja ilman toimipaikkaa olevia kassalippaita.

Varastonhallinta:
Epäkuranttiajo, jolla voidaan ennalta määriteltyjen sääntöjen mukaan automaattisesti epäkurantoida tuotteita.
Uusi lähetteen tulostustapa: Voidaan tulostaa sekä lähete että keräyslista, kun myyntitilauksella klikataan "tilaus valmis".
Tuotteen keskihankintahinnan ja varastonarvon manuaalimuutos. Tehdään muutokset sekä logistiseen että kirjanpidolliseen varastonarvoon.
Myyntitilaukset voidaan kuitata kerätyksi tiedostosta. Sisäänlukemalla tietyn muotoinen tiedosto voidaan kuitata tilauksia kerätyksi.
Varastopaikkojen prioriteettijärjestys. Voidaan ohjata missä järjestyksessä tuotepaikoilta otetaan tavaraa, jos tuotteella on useita varastopaikkoja.
Inventointilistan tulostus: Lisättiin mahdollisuus rajata vain ne tuotteet, joilla tapahtumia aikavälillä. Lisättiin mahdollisuus piilottaa toimittajan tuotenumero.
Varasto voidaan merkata poistetuksi. Tämän jälkeen sitä ei näytetä enää muualla kuin varastonarvo-raportissa.
"Epäkurantit"-ohjelmalla voidaan nyt epäkurantoida myös sarjanumeroseurannassa ja eränumeroseurannassa olevia yksilöidyllä varastonarvolla olevia tuotteita.
Rahtikirjaerittely. Asiakaskohtainen lista rahdinkuljettajalle kuljetettavista lähetyksistä.
Varastopaikkojen muutos -ohjelmaan on lisätty uusi ominaisuus, jolla voidaan rajata (käyttäjän oletusvarasto) mihin varastoihin käyttäjä saa tehdä tuotepaikkoja ja minkä varaston tuotepaikkoja saa päivittää.

Rajapinnat:
Unifaun-rajapinta. Pupesoft voidaan integroida Unifaun-rahditusohjelmistoon, jolloin saadaan täysi hyöty rahdinkuljettajien sähköisistä rajapinnoista.
Maventa-rajapinta. Voidaan lähettää ja vastaanottaa verkkolaskuja. Voidaan lähettää maksumuistutuksia.
Basware-rajapinta. Konsernikirjanpidon siirto Baswaren raportointijärjestelmään.

Käsipääte-/viivakoodinlukijaominaisuudet:
Suuntalavatuloutuksessa suuntalava tai suuntalavan tuotteet voidaan tulouttaa/hyllyttää käsipäätteellä.
Yksittäisten tuotteiden tuloutus/hyllytys käsipäätteellä.
Inventointi käsipäätteellä.

Yleistä:
Pupesoft on käännetty kokonaan viroksi.
Uusi sähköpostikenttä yhtiön parametreihin: "talhal_email". Tähän lokeroon ohjataan verkkolaskujen vastaanoton ja verkkolaskujen lähetyksen viestit.

Raportit:
Uusi "tulosseuranta"-raportti. Hyvin samankaltainen raportti kun tuloslaskelma/tase. Tilikartan rakenteesta voidaan tehdä nyt "tulosseuranta" -tasoja. Tämä taso voidaan liittää kirjanpidon tiliin tilikartan kautta. Tasoille voidaan antaa oletusarvoja, kertoimia sekä jakajia. Tason summaan voidaan summata muita tasoja antamalla summattavat tasot kenttään tasojen numerot pilkulla eroteltuna (100, 200, 300).
Myyntimittarit-raportti. Näytetään graafisesti päivän myyntejä ja katteita. Voidaan helposti myös porautua tuoteryhmätasolle tai kustannuspaikkatasolle.
Uusi ostoraportti: "Vajaasaldolliset tuotteet". Listataan tuotteet, joiden ostotilauksilla oleva määrä ei riitä tämänhetkisiin myyntipuolen varauksiin sekä jälkitoimituksiin.
Uusi raportti: Varastotilasto. Voidaan listata tuote- tai toimittajarajauksella tuotteiden varastotilannetta ja myyntiä.
Myynninseurannassa: Voidaan tulostaa laajat asiakastiedot: Asiakkaan virallisen osoitteen kaikki tiedot sekä toimitusosoitteen kaikki tiedot sekä sähköposti ja puhelinnumero.
Vuosisopimusasiakkaat-raporttiin uusia ominaisuuksia. Vuosisopimus-raportti osaa lähettää sähköpostin asiakkaalle, asiakkaan myyjälle tai raportin ajajalle. Lisäksi ei lähetetä raportin ajajalle kuin yksi sähköposti, joka sisältää n kpl raportteja pakattuna, riippuen millaisen haun teki. Raportissa myös asiakasnumero selkeästi, jolloin liitetiedosto kertoo kenen raportti kyseessä.
Myynninseurantaan uusia ominaisuuksia: Kuukausittain listaukseen mukaan myös myydyt kappaleet tältä hetkeltä sekä edelliseltä kaudelta.
Myynninseurantaan uusi sarake ja valinta "Näytä asiakaskäynnit". Sarakkeeseen tulostuu ko. ajanjaksolle CRM-kalenterista löytyvien asiakaskäyntien lukumäärä (kpl).